વોશિંગ્ટન: વીતેલા વર્ષમાં (૨૦૧૬) અમેરિકાના આર્થિક વિકાસ અને વૃદ્ધિમાં ભારે ઘટાડો જોવા મળ્યો છે. આ અંગેના આંકડાઓ અનુસાર ૨૦૧૬ના ત્રીજા ક્વાર્ટર (ઓક્ટોબર-ડિસેમ્બર)માં અમેરિકાની ઇકોનોમિક ગ્રોથ ૧.૯ ટકા રહી હતી ત્યારે સમગ્ર વર્ષની ગ્રોથ માત્ર ૧.૬ ટકા રહેવા પામી હતી. આમ, વર્ષ ૨૦૧૧ બાદ અમેરિકાની ઇકોનોમીનો આ સૌથી ઓછો ગ્રોથ રેટ છે. આ જાણકારી અમેરિકાના વાણિજ્ય મંત્રાલય દ્વારા આપવામાં આવી છે. ખાસ કરીને વર્ષ ૨૦૧૬ના આખરી ત્રણ મહિનાની ઇકોનોમી ગ્રોથ છેલ્લાં પાંચ વર્ષ કરતાં ઘણી ઓછી રહી છે.